П Р О Т О К О Л   №  5

ОТ ИЗВЪНРЕДНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  24.01.2013 г.
(четвъртък, 9,00 часа)

ПРИСЪСТВАТ: Милка Итова, Камен Ситнилски, Светла Петкова, Камен Иванов, Галя Георгиева, Румен Боев, Магдалена Лазарова, Даниела Костова, Елка Атанасова и Ясен Тодоров.

ОТСЪСТВА: Даниела Костова.

На заседанието присъстваха:

Експертни сътрудници: Мария Христова – директор на дирекция „Съдебни кадри и конкурси на магистрати” в АВСС; Красимир Казаков – главен експерт – юрисконсулт в Дирекция „Правна” в АВСС, Ана Топалова – старши експерт-юрисконсулт в Дирекция „Правна”. 
 
Протоколирал: Нели Иванова.

І. РАЗНИ:

Р-1. ОТНОСНО: Молба от Пламен Георгиев Димитров за възстановяване на длъжност „прокурор” в Специализираната прокуратура, на основание чл. 195, ал. 3 от ЗСВ.

Приложение: Заповед № КВ-12/23.01.2013 г. за освобождаване на Пламен Георгиев Димитров от длъжността „заместник-министър” на правосъдието на Република България.

Комисията по предложенията и атестирането

Р  Е  Ш  И:

1.1. ПРЕДЛАГА на Висшия съдебен съвет, на основание чл. 195, ал. 3 от ЗСВ ДА ВЪЗСТАНОВИ Пламен Георгиев Димитров на длъжността „прокурор” в Специализираната прокуратура, с ранг „прокурор в АП”, считано от датата на вземане на решението.

1.2. ВНАСЯ молбата в заседанието на Висшия съдебен съвет, насрочено за 24.01.2013 г., за разглеждане и произнасяне.

Р-2. ОТНОСНО: Молба от Пламен Георгиев Димитров за освобождаване от заеманата длъжност „прокурор” в Специализираната прокуратура, на основание чл. 165, ал. 1, т. 7 вр. чл. 195, ал. 1, т. 2 от ЗСВ.

Приложение: Заповед № КВ-13/23.01.2013 г. за назначаване на Пламен Георгиев Димитров за председател на Комисията за отнемане на незаконно придобито имущество.

Комисията по предложенията и атестирането

Р  Е  Ш  И:

2.1. ПРЕДЛАГА на Висшия съдебен съвет, на основание чл. 165, ал. 1, т. 7, във вр. с чл. 195, ал. 1, т. 2 от ЗСВ ДА ОСВОБОДИ Пламен Георгиев Димитров, „прокурор” в Специализираната прокуратура, с ранг „прокурор в АП”, от заеманата длъжност, считано от датата на встъпване в длъжност като председател на Комисията за отнемане на незаконно придобито имущество.

2.2. ВНАСЯ молбата в заседанието на Висшия съдебен съвет, насрочено за 24.01.2013 г., за разглеждане и произнасяне.

Р-3. ОТНОСНО: Предложение от председателя на Окръжен съд гр. Благоевград за назначаване на Татяна Антонова Андонова - съдия в Окръжен съд гр. Благоевград с ранг „съдия във ВКС и ВАС” на длъжност "Заместник на административния ръководител - заместник-председател" на Окръжен съд гр. Благоевград с ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на встъпване в длъжност.

Приложение: Кадрова справка, С решение на ВСС по протокол № 44/12.11.2009 г. т. 2 на Татяна Антонова Андонова е определена комплексна оценка "Много добра".

Комисията по предложенията и атестирането
Р  Е  Ш  И:

3.1. ОТЛАГА РАЗГЛЕЖДАНЕТО на т. Р-3 от настоящия дневен ред за заседанието на Комисията по предложенията и атестирането, насрочено за 29.01.2013 г., като допълнителна точка.

Р-4. ОТНОСНО: Принципно решение на Комисията по предложенията и атестирането във връзка с назначаване на заместници на административните ръководители в органите на съдебната власт.

Комисията по предложенията и атестирането

Р  Е  Ш  И:

4.1. ПРИ ПОСТЪПИЛО предложение за назначаване на заместник на административен ръководител в органите на съдебна власт (от районно до апелативно ниво) да се представи становище на Етичната комисия към съответния орган на съдебна власт. В случаите, когато не е сформирана Етична комисия към съответния орган на съдебна власт (районно ниво), становище се предоставя от Етичната комисия, сформирана на окръжно ниво.

4.1. ПРИ ПОСТЪПИЛО предложение за назначаване на заместник на административен ръководител в органите на съдебна власт (ВКС, ВАС, ВКП, ВАП и Националната следствена служба) да се изисква становище на Комисия професионална етика и превенция на корупцията на ВСС.

ПРЕДСЕДАТЕЛ НА
КОМИСИЯ ПО ПРЕДЛОЖЕНИЯТА
И АТЕСТИРАНЕТО:/п/

МИЛКА ИТОВА